**Un creator, e-un visător!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un creator, e-un visător!

Adeseori sunt întrebat, pe net,

De ce?... dar cum?... oare se poate?

Iubiții mei, eu sunt poet...

Și pot să scriu orice... de toate.

Un creator, e-un visător,

Subiecte-și ia din inspirație,

Sau de la voi, e-un promotor,

E rostul lui s-aducă grație.

Sunt versuri uneori mai triste,

Nu orice subiect e pozitiv,

Poetu-ți stoarce în batiste

Trei lacrimi,... rostul este creativ.

Nu duceți gândul mai departe,

E doar un vers, s-a terminat,

De mâine altele-s aparte...

Eu când le aștern, le-am și uitat.

De aceea dragii mei confrați!

De versuri albe sau cu rimă,

Prin creația voastră bucurați,

Iar bucuria, nu-i o mimă.

Autor: Gabriel Stănciulescu